蟻

北方話叫螞蟻，係一科嘅昆蟲。世界上有好多蟻種群，如紅蟻、黃絲蟻、黑蟻。

蟻有真社會性，種種蟻群入面，都有蟻后，佢哋中意羣居生活，齊齊做嘢。

行為 

蟻其中一樣出名嘅嘢，係有真社會性：蟻乸分做工蟻同蟻后，當中蟻后通常成個竇得一隻，而工蟻數量就閒閒哋成千上萬；蟻后會係噉生幼蟲，同時啲工蟻冇生殖能力，要合力照顧蟻后啲幼蟲，唔同年紀嘅工蟻一齊做呢樣嘢；蟻喺生理上仲高度專化－工蟻淨係負責做嘢，唔曉繁殖，而蟻后就通常淨係識繁殖，唔曉搵食或者照顧幼蟲。

共生 

有部份物種嘅蝴蝶會同蟻形成互利共生嘅關係：呢啲灰蝶幼蟲嘅身體有特殊構造，識得釋放一啲特殊化學物質同蟻溝通，吸引啲蟻過嚟；同時，隻幼蟲嘅身體曉分泌一啲蜜露，而呢啲蜜露對於蟻嚟講係好有用嘅糧食，所以啲蟻就會好樂意噉幫手保護隻蝴蝶幼蟲－於是乎隻蝴蝶幼蟲同啲蟻就形成咗一種互惠互利嘅關係。

另一方面，又有啲物種嘅蝴蝶幼蟲會用呢一點嚟去整蠱同利用啲蟻：大藍蝶嘅幼蟲會吸引啲蟻帶佢返去佢哋嗰個蟻丘嗰度，跟住隻大藍蝶幼蟲會寄生喺個蟻丘度，以食啲蟻嘅幼蟲同卵嚟維生。

殺蟻藥 
 硼酸

第啲生物 
 蜜蜂
 白蟻

語言詞匯 
 蟻懶：形容慢吞吞
一身蟻：形容惹禍上身
 蟻多嬲死象：即以多制少
 蟻民：通常指身份地位低微到好似蟻一樣嘅市民，常見於自嘲、自貶

參攷資料

出面網站 
 螞蟻網站 
 關於膜翅目昆蟲  
 螞蟻數據 
 螞蟻物種介绍 
 螞蟻圖片 
 關於螞蟻嘅研究
  螞蟻嘅網站 
 中國啲螞蟻